# Lukas Dhont

Lukas Dhont (1991) és un director de cinema i guionista belga.
Va estudiar a la Reial Acadèmia de Belles Arts de Gant. Va debutar com a director i guionista amb el curtmetratge Corps perdu el 2012. Aquell mateix any també es va estrenar el seu curtmetratge Huid van glas (Pell de vidre) i va escriure el guió d'un altre curtmetratge, De Lucht in mijn keel. El 2014 va escriure i dirigir L'Infini, que va guanyar el "Premi al millor curtmetratge estudiantil belga" al Film Fest Gent.
El seu llargmetratge debut Girl, del qual també va escriure el guió, va ser seleccionat per al 71è Festival Internacional de Cinema de Canes a la secció Un Certain Regard. La pel·lícula va ser rebuda positivament, també pel president del jurat de la secció, Benicio del Toro, i va ser guanyadora del Caméra d'Or (millor pel·lícula de debut), del Premi FIPRESCI (crítics internacionals de cinema a la secció Un Certain Regard) i la Queer Palm. El jove actor Victor Polster, que interpreta el seu paper principal, Lara, es va convertir en el guardonat a la millor interpretació en aquesta competició Un Certain Regard. Al Festival de Cinema de Zuric, Girl va rebre el Premi Ull Daurat a la millor pel·lícula internacional.
Dhont va ser membre del jurat de la secció "Un certain regard" del 72è Festival Internacional de Cinema de Canes. L'any 2022 competeix per la Palma d'Or del Festival Internacional de Cinema de Canes, on guanya el Gran Premi del Jurat.

## Filmografia

* 2012: Huid van Glas
* 2012: Corps perdu (curtmetratge)
* 2012: Huid van Glas/ Skin of Glass (curtmetratge)
* 2013: Boys on Film X (segment « Headlong »)
* 2014: L'Infini (curtmetratge)
* 2018: Girl (llargmetratge)
* 2022: Close (llargmetratge)

## Premis i nominacions

| Any | Premi | Categoria | Film | Resultat |
| 2022 | Festival de Canes | Palma d'Or | Close | Gran Premi del Jurat (ex-aequo) |
| 2018 | Festival de Canes | Queer Palm | Girl | Guanyador |
| 2018 | Festival de Canes | Premi FIPRESCI | Girl | Guanyador |
| 2018 | | Caméra d'Or | Girl | Guanyador |
| 2018 | Festival de Cinema de Zuric | Ull d'Or a la millor pel·lícula internacional | Girl | Guanyador |
| 2014 | Film Fest Gent | Millor curtmetratge estudiantil belga | L'Infini | Guanyador |

## Referències

* ↑ Belgische film 'Girl' geselecteerd voor Cannes, De Morgen, 12 april 2018.
* ↑ Vlaams succes in Cannes: ‘Girl' krijgt van Benicio Del Toro een 25 minuten durende staande ovatie, Het Laatste Nieuws, 14 mei 2018.
* ↑ Belgische film “Girl” wint Caméra d'Or in Cannes, Gouden Palm voor Japanse film "Shoplifters", VRT NWS, 19 mei 2018.
* ↑ 'Girl' wint nu ook Fipresci-prijs, de prijs van de internationale kritiek, cinevox.be, 19 mei 2018.
* ↑ Debruge, Peter «Japanese Director Hirokazu Kore-eda's 'Shoplifters' Wins Palme d'Or at Cannes». Variety, 19-05-2018 [Consulta: 19 desembre 2018].
* ↑ Belgische film ‘Girl' dubbel bekroond in Cannes: Queer Palm 2018 én Victor Polster is Beste Acteur, Het Laatste Nieuws, 18 mei 2018.
* ↑ Transgenderfilm 'Girl' bekroond op filmfestival Zürich, De Tijd, 7 oktober 2018.
* ↑ "Girl"-regisseur Lukas Dhont in jury van Un Certain Regard-competitie op filmfestival van Cannes, VRT NWS, 1 mei 2019.
* ↑ Serra, Xavi. «Canes s'emociona i plora amb el drama adolescent 'Close'», 27-05-2022. [Consulta: 23 agost 2022].
* ↑ Serra, Xavi. «Ruben Östlund torna a guanyar la Palma d'Or amb la sàtira escatològica 'Triangle of sadness'», 28-05-2022. [Consulta: 23 agost 2022].